חטיבה טכנולוגית ליבשה

החטיבה הטכנולוגית ליבשה (חט"ל) הפועלת במסגרת אט"ל, היא גוף צבאי העוסק בפיתוח אמצעי לחימה (אמל"ח) המשמשים את כוחות-היבשה של צה"ל. החטיבה ממוקמת במחנה דורי (תל השומר), וחלק מהיחידות הכפופות לה ממוקמות בצריפין ובבסיסים אחרים. החטיבה מפתחת אמצעי לחימה, אמצעי סיוע לחימה ואמצעי תקשוב, משלב הפיתוח ועד לשימוש. החטיבה משמשת גם כסמכות מקצועית בתחומי הפיתוח בצה"ל, כגוף מטה לקביעת מדיניות אחזקה ומספקת מענה טכנו–מבצעי לכוחות היבשה. בנוסף, אחת ממטרות החטיבה היא לתת מענה לפעולות מבצעיות מיוחדות בלו"ז קצר ובזמינות גבוהה. מוצרי החטיבה עוברים ניסויים מחמירים ובדיקות איכות רבות. היחידה איננה מפתחת מוצרים רק על פי בקשה, אלא מפתחת גם "מוצרי מדף" אותם אפשר להתאים לצרכים מבצעיים שונים בזמן קצר לפי מידת הצורך. אנשי היחידה מחפשים באופן תמידי למצוא "תרופה" שתקדים את "המכה" המבצעית. אחד האתגרים המרכזיים של היחידה הוא למצוא איזון בין שימוש במוצרים חדשים לבין פיתוח "מוצרי מדף" כראייה לעתיד. פיתוח מוצר מתחיל לאחר שמהנדסי היחידה נתקלו בצורך של הדרג המבצעי או הרעיוני. במשך השנים הרכיבו מהנדסי היחידה מגוון מוצרים שונים ומסווגים הנותנים מענה לבעיות שאיתן מתמודדים הלוחמים בשטח. בשעת הצורך מגיע ליחידה קצין מאחת היחידות המיוחדות של צה"ל ומציג בפני המהנדסים את הצורך הספציפי. על-פי דרישותיו של כל מבצע משנים ומתאימים רכיבים מסוימים כדי שיתאימו למטרה המוגדרת באופן ספציפי. בחטיבה משרתים מהנדסים ומדענים (רובם המוחלט בוגרי העתודה האקדמית), תוכניתנים בוגרי קורס תכנות, בודקי תוכנה, הנדסאים, טכנאים, ואזרחים עובדי צה"ל (אע"צים). משרתי החטיבה הם קציני וחיילי חיל הטנ"א, חיל הקשר והתקשוב וחיל הלוגיסטיקה. ראש חט"ל הנוכחי הוא תא"ל תומר שרייבר. היחידה הטכנולוגית (יחט"ל) הוקמה על-בסיס המחלקות הטכניות במפקדת קצין חימוש ראשי (מקחש"ר) בשנת 1999, ומחלקת ציוד לוגיסטי במפקדת קצין תחזוקה (כיום לוגיסטיקה) ראשי (מקל"ר). ב-2006, במהלך תהליך הארגון מחדש במפקדת זרוע-היבשה (מז"י), הוכפפה היחידה לזרוע, והפכה לחטיבת הטכנולוגיה ליבשה (חט"ל) במסגרתה. בשלב זה הוכפפו לחט"ל יחידת הניסויים (נס"א), יחידת יפת"ח ומספר ענפים מיחידת לוטם שהפכו ל"מחלקת מערכות תקשוב". בתהליך זה, מחלקת ציוד לוגיסטי נשארה באגף הטכנולוגיה (אז אלר"ם) והתווסף אליה ענף רכב לוגיסטי. ב-2017 הוכפפה החטיבה לאט"ל בעקבות איחוד אט"ל וזרוע היבשה, וראש החטיבה הוגדר גם כרמ"ט אט"ל. כחלק מתפקיד זה הוכפפו לחטיבה שתי מחלקות נוספות מאט"ל: מע"ם ותו"ם. החטיבה הטכנולוגית מורכבת משמונה מחלקות, שכל אחת מהן אחראית לפיתוח וניהול משקים בתחום מסוים של אמצעי-לחימה. עם זאת, בפרויקטים מורכבים ניתן למצוא מעורבות של שתי מחלקות ואף יותר. בשנת 2016, עקב רה-ארגון בחטיבה, שונו שמות המחלקות ומחלקת מח"מ התמזגה אל תוך מחלקת אל-אופ. כל מחלקה אחראית על הפרויקטים והמשקים שבמסגרתה במשך כל מחזור-החיים שלהם, הכולל בין השאר את השלבים הבאים: ייזום מחקר ופיתוח (ליווי הפיתוח או הרכש בתעשיות הביטחוניות) ייצור וניסויים הצטיידות, הטמעה ותמיכה הנדסית למערכי צה"ל אחזקה ושיקום השבחה המחלקה אחראית על תכנון, ניהול ובקרת המשאבים לשם מימוש התוכניות הייעודיות שבאחריות החט"ל, על מיצוי המשאבים התקציביים, על תוכניות העבודה והאחזקה של גופי הביצוע, על כשירות ומוכנות המשקים בשגרה ואורך הנשימה בחירום, ואחריות על הניהול הפרויקטלי, כמטה החט"ל. כמו כן, אחראית המחלקה על תכנון ארגון ותקינת כוח האדם ואמצעים בחט"ל, על איתור ופיתוח כוח אדם, על התשתיות הפיזיות של החט"ל, כולל תשתיות המחשוב, התקשורת ומערכות המידע הארגוניות של החט"ל, והמענה הלוגיסטי-שירותי בחטיבה - אבטחה, הסעדה, לוגיסטיקה, בינוי ומחנה. ענף ההתייעלות האנרגטית בצה״ל, המשמש כגוף מנחה מקצועי לפרויקטי התייעלות כלכליים אנרגטיים, מוכפף גם הוא למחלקה. ראש המחלקה הנוכחי היא אל"ם אליאן קרנצלר. המרכז אחראי על שיקום ואחזקת רק״מ פגוע, יצור ומיגון רק"מ הוא מרכז לוגיסטי הכפוף לאגף הטכנולוגיה והלוגיסטיקה בצה"ל. הגוף האחראי בצה"ל על אחזקתם, תיקונם, הסבתם והשבחתם של כלי רכב קרביים, מכשירי קשר, אמצעי תצפית ועוד. בין מגוון תפקידיו, המש"א מייצר את טנק מרכבה סימן 4. מפקד המש"א הנוכחי הוא אל"ם אסף אורן. המחלקה עוסקת בפלטפורמות ומערכות-הנעה המשמשות ב: רק"ם (טנקים, נגמ"שים וכלי ארטילריה) רכב ציוד מכני הנדסי (צמ"ה) מערכות ייעודיות תחום כטב"ם (רוכב שמיים דוהר שמיים, מדור פיתוח, ומדור רחפנים) אמצעי סער וגישור ועוד נשק קל (נק"ל), נשק כבד ועמדות נשק תחמושת מכל הסוגים (מנק"ל ועד תחמושת ארטילרית) טילים ורקטות מערכות אנרגיה וגנרציה ראש המחלקה הנוכחית היא אל"ם דלית ציון. המחלקה שוכנת במחנה דורי. המחלקה עוסקת בתחומי: אמצעי תצפית (ציוד אופטי ואמצעי ראיית לילה) מערכות מכ"ם טכנולוגיות לייזר מערכות לוחמת תת-קרקע מערכות ייעודיות למערך המתמרן (בהן מערכות בקרת ירי ומערכות שו"ב לכוחות מתמרנים – מענ"ק וצק"ם-חי"ר) ועוד מערכות נגד והגנה מערכות אנרגיה ראש המחלקה הנוכחי הוא אל"ם עידו כהן. המחלקה שוכנת במחנה דורי. המחלקה עוסקת בתחומי: אמצעי תקשורת טקטית (תט"ק) מערכות שו"ב ("משואה" ו"שדר חם") תקשורת ומערכות למפקדות טקטיות מערכות לוחמה אלקטרונית (ל"א) מערכות הגנת גבולות מענה הגנה בסייבר לכלל מערכות החטיבה סימולטורים מערכת ניווט מחשב טקטי מוקשח פיתוח עצמאי למערכות מידע לדרג הלוחם (בענף בית התוכנה המבצעי) מערכות מידע לתמיכה בתהליכי ניהול הזרוע מקורות אנרגיה ועוד ראש המחלקה הנוכחי הוא אל"ם אורן מצליח. המחלקה שוכנת במחנה ידין. המחלקה אחראית על ניהול כלל מערכות המידע של אט"ל כגון מערכת ERP לשגרה ומערכות לשליטה לוגיסטית-מבצעית בחירום. בנוסף לניהול הפרויקטים, המחלקה עוסקת בהדרכת משתמשי המערכות מכל רחבי צה"ל. המחלקה שוכנת במחנה ידין ובמחנה דורי. בעבר נקראה יחידת מטמו"ן - מבצעים, טכנולוגיה, מחקר ופיתוח וניסויים. היחידה עוסקת בתכנון, ביצוע וניתוח מערך הניסויים החימושיים והבטחת האיכות בכל שלבי הפיתוח של כל אמצעי-לחימה המפותח בחט"ל או הנרכש על ידי זרוע היבשה. לצורך כך, היחידה מורכבת מענפים מקבילים למחלקות החט"ל: מע"ם, ונשק ותחמושת. לרשות היחידה עומדים שטחי-ניסוי כגון מטווח 24 ובהם מעבדות-ניסוי ואמצעים מתקדמים לביצוע ותיעוד הניסויים. היחידה מתמחת בתחומים: שדה ניסויים לחימושים מונחים מיגון ואב"ך כימיה וחומרים הנדסת אנוש הבטחת איכות ראש היחידה הנוכחי הוא אל"ם דני רייזמן. בסיס האם של היחידה נמצא במחנה דורי, והיחידה פרוסה במגוון בסיסים ברחבי ישראל. ערך מורחב – יחידת יפת"ח יחידת יפת"ח עוסקת בפיתוח אמצעים ליחידות מיוחדות של זרוע היבשה בלוח-זמנים קצר. המחלקה עוסקת בהובלה טכנית של פרויקטים רחבי היקף של היחידה כגון צבא יבשה דיגיטלי (צי"ד). ראש המחלקה הנוכחי הוא אל"ם עוזי ברזני. המחלקה שוכנת במחנה ידין. חיל הקשר והתקשוב חיל הטכנולוגיה והאחזקה זרוע היבשה אגף הטכנולוגיה והלוגיסטיקה מדיה וקבצים בנושא חטיבה טכנולוגית ליבשה בוויקישיתוף החטיבה הטכנולוגית ליבשה, באתר צה"ל אנשיל פפר, ניסויים בקסאם כחול לבן ומטענים ממוצרי מזון, באתר הארץ, 20 בנובמבר 2009 גלית עדות, ‏הכירו את האנשים שהכניסו את ההייטק לצבא ההגנה לישראל, באתר מעריב השבוע, 20 באפריל 2014 רן פוני, ניצחון טכני, באתר ישראל היום, 21 בפברואר 2019 יובל אזולאי, ‏נא להכיר: מנהל הטכנולוגיות הראשון של החי"רניקים בצה"ל, באתר גלובס, 8 במאי 2019